08.10.2017, 10:27
Martin Paasoja pani Rumeenias peo püsti
FOTO:
Esimest hooaega välisklubis leiba teeniv Eesti korvpallikoondise tagamängija Martin Paasoja kerkis Rumeenia liiga esimeses mängus kohe Craiova suurimaks skooritegijaks.
Craiova kohtus koduväljakul Iasi Politehnica meeskonnaga ja võitis 91:74 (51:37).
Vahetusmeeste pingilt sekkunud Paasoja oli 21 punktiga võitjate suurim skooritegija, 19 punkti lisas horvaat Ivan Siriscevic ja 16 punkti ameeriklane Jamar Jamuels.
Vastaste ridadesse kuulunud endise Tartu Rocki mängija Giorgi Tsintsadze arvele kogunes 9 punkti, 11 korvisöötu ja 6 lauapalli.